1. ΝΟΜΟΣ 4384 της 13/22 Αυγ. 1929 Περί υπολογισμού ως χρόνου υπηρεσίας και αναδρομικής προαγωγής υπαλλήλων του Υπουργείου Γεωργίας απολυθέντων λόγω πολιτικού αδικήματος και επαναδιορισθέντων. Άρθρον μόνον.-Η προαγωγή δασικών υπαλλήλων, οίτινες απελύθησαν λόγω πολιτικού αδικήματος και επαναδιωρίσθησαν αμνηστευθέντος του αδικήματός των, λογίζεται γενομένη αναδρομικώς αφ’ ης εποχής προήχθησαν νεώτεροί των εν τω προ της τελευταίας προαγωγής βαθμώ, είχον δε οι περί ων πρόκειται απολυθέντες τα κατά νόμον προς προαγωγήν προσόντα, ο δε χρόνος, καθ’ ον διετέλεσαν εκτός υπηρεσίας, λογίζεται χρόνος υπηρεσίας μόνον δια τα προς προβιβασμόν προσόντα και την σύνταξιν. Δυνάμει του άρθρ. 76 παρ. 2 εδάφ. ς΄ του Δ/τος της 31/31 Οκτ. 1935 περί απονομής συντάξεων (τ.29) διετηρήθησαν εν ισχύϊ αι διατάξεις, δι’ ων ο εκτός υπηρεσίας χρόνος παραμονής δημοσίων υπαλλήλων ελογίσθη συντάξιμος. 